section_heading: Povijest
paragraph_text: Koncept sound systema je postao popularnim 1950-ih u kingstonskim getoima. Disc jockeyi bi ukrcali generator, gramofone i velike zvučnike u kamion i zaputili se na ulične zabave. U početku su puštali američku rhythm and blues glazbu, a kako je vrijeme išlo, tako se sve više stvaralo lokalne glazbe, i zvuk se prilagodio lokalnim ukusima.